Príloha č. 1

**Opis predmetu zákazky**

**Názov predmetu zákazky: Pekárenské a cukrárenské výrobky\_PO 2024 (ID 62209)**

1. Predmetom zákazky je dodávka pekárenských a cukrárenských výrobkov, vrátane služieb spojených s ich dodávkou pre verejného obstarávateľa Ministerstvo vnútra Slovenskej republiky.
2. **Hlavný kód CPV:**

15810000-9 Pekárenský tovar, čerstvé pekárenské a cukrárenské výrobky

15811100-7 Chlieb

15812100-4 Pečivo

15813000-0 Raňajkové pečivo

15811200-8 Rožky

1. Tovar musí byť dodaný v kvalite zodpovedajúcej platným právnym predpisom, veterinárnym a hygienickým normám v súlade s Potravinovým kódexom SR, Vyhláškou MPRV SR č. 24/2014 o pekárskych výrobkoch, cukrárskych výrobkoch a cestovinách a zákonom č. 152/1995 Z. z. o potravinách v znení neskorších predpisov.
2. Tovar musí byť dodaný v bezchybnom stave, tovar bude mať bezchybnú kvalitu po celú dobu minimálnej trvanlivosti platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúcemu potravinárskemu kódexu v zmysle ustanovení výnosu MP a MZ SR č. 2143/006-100 PK SR), bez viditeľných známok mechanického poškodenia alebo kontaminácie.
3. Pekárenské a cukrárenské výrobky musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami
4. Doprava do miesta plnenia musí byť vykonaná vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR.
5. Požaduje sa uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.
6. **Lehota plnenia je:**
* 18 mesiacov odo dňa nadobudnutia účinnosti zmluvy
1. **Miestami dodania sú:**
* Ministerstvo vnútra Slovenskej republiky, kuchyňa oddelenia MTZ Centra podpory Prešov, Mierová 3, 066 01 Humenné (areál Záchrannej brigády Hasičského a záchranného zboru v Humennom)
1. **Položky predmetu zákazky:**

|  |  |  |  |  |
| --- | --- | --- | --- | --- |
| **P. č.** | **Názov** | **Množstvo** | **Merná jednotka** | **Požadované\* balenie v rozsahu od-do** |
| **1.** | Chlieb tmavý, pšenično-ražný, krájaný, balený  | 6 800 | kg | 900 - 1 000 g |
| **2.** | Rožok biely, tukový, štandard | 3 145 | kg | 40 – 50 g |
| **3.** | Rožok grahamový | 100 | kg | 50 – 60 g |
| **4.** | Žemľa malá | 50 | kg | 40 – 50 g  |
| **5.** | Veka štandard, krájaná, balená | 140 | kg | 350 – 400 g |
| **6.** | Mini závin s kakaovou náplňou, balený | 70 | kg | 80 – 100 g  |
| **7.** | Mini závin s orechovou náplňou, balený | 70 | kg | 80 – 100 g |
| **8.** | Mini závin s marhuľovou náplňou, balený | 70 | kg | 80 – 100 g |
| **9.** | Strúhanka | 560 | kg | 400 – 500 g  |
| **10.** | Štrúdľa s makovo-višňovou náplňou, balená | 110 | kg | 900 – 1100 g  |
| **11.** | Štrúdľa s orechovou náplňou, balená | 110 | kg | 900 – 1100 g |

Vlastný návrh plnenia predmetu zákazky je uvedený v prílohe č. 3 štruktúrovaný rozpočet ceny.

Požadované balenie v rozsahu od – do je nutné dodržať.

**V prípade, že uchádzačom ponúkané balenie nebude umožňovať odobrať celkové množstvo tovaru, odoberie verejný obstarávateľ také množstvo, ktoré je najviac možné odobrať, a to tak aby nebolo prekročené maximálne množstvo požadovaného tovaru.**

*Táto časť súťažných podkladov bude tvoriť neoddeliteľnú súčasť zmluvy na dodávku potravín ako príloha č. 1, ktorú uzatvorí verejný obstarávateľ s úspešným uchádzačom.*